**Kjell Oddvar Karlsen** (født 29. juli 1931 i Sarpsborg, død 5. mai 2020) var en norsk jazzmusiker (piano), orkesterleder og komponist.

Karriere
--------

Inspirert av Nat King Coles besetninger fra den andre verdenskrig startet han eget orkester i 1947 og tok del i Kampen skoles storband. Interessen utviklet seg etter hvert til at han startet eget storband i 1953 med musikere som Frode Thingnæs, Bjørn Johansen, Mikkel Flagstad, Ole Jacob Hansen, Erik Amundsen og vokalister som Karin Krog, Laila Dalseth, Odd Børre, Kirsti Sparboe, Grynet Molvig og Nick Borgen. I tillegg, grunnet stor etterspørsel,[] etablerte han Bent Sølves (1967).

Karlsen var tidlig engasjert i NRK og ledet programmet *Swingtime*. Kjell Karlsens orkester var lite orkester i de norske finalene i Melodi Grand Prix i 1966, 1967 og 1968. Han komponerte *Titten Tei* (1972), «Ante»-sangen (1974) samt Melodi Grand Prix-låter som «Kom sol, kom regn» (1962) og «Lena» (1969), og skrev filmmusikk til tre norske helaftens spillefilmer.

I 1962 startet han plateselskapet Viking Music med The Beatniks, Rannie Rommen, Lorne Lesley og Jack Dailey blant artistene. Kjell Karlsens storband samt Finn Eriksen spilte også inn plater for dette selskapet.

Etter alvorlig sykdom i 1993 startet han Jazzakademiet i Oslo Konserthus (1997), samt utga sin lenge påtenkte Edvard Grieg-plate. Sammen med noen tidligere kolleger og noen yngre musikere dannet han Kjell Karlsen Big Band. I 2009 ga ut de ut albumet *Edvard Grieg in Jazz Mood*.

Karlsen fylte 80 år sommeren 2011 og ble feiret med stor jubileumsgalla i Oslo Konserthus. En lang rekke artistvenner og samarbeidspartnere stilte opp sammen med storband og kor til en musikalsk hyllest.

Kjell Karlsen var far til sangeren Webe Karlsen.

Kjell Karlsen som Melodi Grand Prix-komponist
---------------------------------------------

| År | Tittel | Artist | Tekstforfatter | Plass i MGP | Plass i ESC |
| --- | --- | --- | --- | --- | --- |
| 1962 | «Kom sol, kom regn» | Inger Jacobsen | Ivar Andersen | 1 | 10 |
| 1969 | «Lena» | Odd Børre | Kjell Karlsen | 2 | –– |
| 1971 | «Vi vil tro det vi synger» | Webe Karlsen, Geir Wentzel og Dag Spantell | Terje Mosnes | 3 | –– |

Utgivelser
----------

* *I selskap med K. K. Orkester* vol 1, 3 og 3 (1968–71).
* *K. K. Big Band Bonanza* (Tylden, 2001)
* *Edvard Grieg in jazz mood* (Universal Music, 2009). Vokalbesetning: Pitsj, Heidi Ruud Ellingsen, Kåre Conradi, Torun Eriksen, Carsten Loly og Bjørn Johan Muri.

Utmerkelser
-----------

* Gammleng-prisen i klassen veteran i 1995
* Kongens fortjenstmedalje i gull i 1998

Filmografi (som komponist)
--------------------------

* 1974: *Ante* (TV-serie)
* 1964: *Marenco*
* 1963: *Freske fraspark*
* 1962: *Sønner av Norge kjøper bil*

Referanser
----------

1. ↑   «Orkesterleder Kjell Karlsen er død»[Hentet fra Wikidata]
2. ↑  «Kjell Karlsen er død». nrk.no. Besøkt 5. mai 2020.
3. ↑  (no) Kjell Karlsen i Store norske leksikon
4. ↑  Coveret til albumet *Norsk rocks gyldne år* (1981) med The Beatniks
5. ↑  Bergan, Jon Vidar. (2009, 17. juni ). Kjell Karlsen. I Store norske leksikon. Hentet 10. august 2016 fra .
6. ↑  «Kjell Karlsen 80 års jubileumsgalla med storband og kor - Oslo Konserthus». Arkivert fra originalen 29. april 2014.
7. ↑  «Tildelinger av ordener og medaljer: Kjell Karlsen (1998)». *www.kongehuset.no* **(norsk)**. Besøkt 20. november 2020.

Eksterne lenker
---------------

* (en) Kjell Karlsen på Internet Movie Database Rediger på Wikidata
* (en) Kjell Karlsen på Discogs Rediger på Wikidata

* (en) Kjell Karlsen på MusicBrainz Rediger på Wikidata
* (no) Biografi fra Jazzbasen.
* (no) Diskografi fra Jazzbasen.

Portal: Jazz

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** BIBSYS **·** Geni **·** VIAF **·** LCCN **·** ISNI **·** ISNI **·** ISNI **·** SUDOC **·** MusicBrainz **·** Discogs
 |